
AVIZ
asupra propunerii legislative pentru modificarea Legii nr.80/1995 privind statutul cadrelor militare  
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu   propunerea legislativă pentru  modificarea Legii nr.80/1995 privind statutul cadrelor militare, trimisă cu adresa nr. P.l.-X  575 din 4  septembrie 2006, înregistrată sub nr.31/999 din 04.09.2006.

Camera Deputaţilor este  prima Cameră sesizată.

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă, menţionată mai sus, în şedinţa din  13 septembrie  2006.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 971/10.07.2006. 

Guvernul, prin punctul de vedere transmis, nr. 2213/19.07.2006, precizează că nu susţine adoptarea acestei propuneri legislative. 
În urma dezbaterilor, Comisia a hotărât, cu unanimitate de voturi, avizarea negativă a  propunerii legislative, deoarece textul prevăzut la lit. f) a art. 29 din Legea nr. 80/1995 reprezintă o măsură de natură a da expresie efectivă substanţei dreptului fundamental la respectarea şi ocrotirea vieţii intime, familiale şi private, consacrat prin art. 26 din Constituţia României, republicată, iar în ceea ce priveşte prevederile art. 66, alin. (3), prin Decizia nr. 384/2006, publicată în M.O. Partea I, nr. 451 din 24 mai 2006, Curtea Constituţională a constatat neconstituţionalitatea textului alin. (3) al art. 66 din Legea nr. 80/1995, prin raportare la prevederile art. 94, lit. b) din Constituţia României, republicată.
În raport de obiectul şi conţinutul său ce vizează modificarea unei legi organice, propunerea legislativă face parte din categoria legilor organice.

